**Parlament, program Škola priateľská k deťom**

V tomto školskom roku bolo podmienkou na získanie titulu Škola priateľská k deťom splnenie 3 kritérií. Išlo o tieto kritériá:

1. vzdelávacia aktivita

2. fundraisingová aktivita

3. evaluačný formulár

Po nástupe na prezenčnú formu vzdelávania sa nám podarilo splniť všetky 3 kritériá na získanie titulu Škola priateľská k deťom. V mesiaci jún sme pripravili vzdelávacie aktivity pre jednotlivé triedy 2. stupňa. Aktivity sa realizovali na hodinách dejepisu, občianskej náuky, slovenského jazyka i na triednických hodinách. Na týchto hodinách sa žiaci dozvedeli o poslaní organizácie Unicef, o jej pomoci deťom v rôznych častiach sveta i o rôznych spôsoboch, ako môžeme pomôcť ľuďom okolo nás. Využívali sme príručku Chcem pomáhať. V triedach 5. a 6. ročníka sme využívali 10 tém, ktoré boli spracované vo forme videí a prezentácií s podnetmi na diskusiu. Potvrdenie o absolvovaní vzdelávacej aktivity sme poslali na [www.skoly@unicef.sk](http://www.skoly@unicef.sk). Ďalším kritériom bola fundraisingová aktivita. Tradičná zbierka Modrý gombík sa z dôvodu pandémie COVID-19 neuskutočnila. My sme si zvolili možnosť darovania SMS na číslo 844. Tretím kritériom bol evaluačný formulár, ktorý sme vyplnili. Žiacky parlament sa v tomto školskom roku nestretával, keďže na základe odporúčaní MŠVVaŠ nemalo dochádzať k miešaniu žiakov z jednotlivých kolektívov tried.

Všetci žiaci našej školy i jej zamestnanci sa snažia vytvárať prostredie priateľské k deťom, v ktorom sa dodržiavajú všetky práva dieťaťa.